L 258/118
FI
Euroopan unionin virallinen lehti
5.10.2022
Digitalisaatio, kyberturvallisuus ja tietosuoja 56.
panee merkille, että covid-19-pandemian puhkeaminen nopeutti jo käynnissä olevaa viestintävälineiden ja hallinnollisten prosessien yksinkertaistamis- ja digitalisointisuuntausta, kuten paperittomien rahoitusketjujen käyttöönottoa; katsoo, että maaliskuussa 2020 käyttöön otetuista testatuista parannuksista olisi tultava rakenteellisia ja niiden olisi jäätävä käyttöön myös pandemian jälkeen;
57.
panee merkille, että vuonna 2020 tietotekniikkaa koskevat määrärahat olivat 7 500 000 euroa (4 900 000 euroa vuonna 2019), eli lisäystä oli 53 prosenttia ja se johtui pitkälti käyttämättä jääneiden määrärahojen siirtämisestä muista budjettikohdista, jotta voitiin puuttua edelleen tietotekniikkaan liittyvään sumaan; muistuttaa, että määrärahasiirroilla ei voi koskaan korvata tietotekniikkapalveluiden tarvittavaa rakenteellista rahoitusta;
58.
panee merkille, että vuoden 2020 loppuun mennessä komitea oli tarjonnut kannettavat tietokoneet kaikille henkilöstön jäsenille ja että korkealaatuisia kuulokkeita annettiin käyttöön pyynnöstä ja että näiden kokonaiskus­ tannukset olivat 322 462 euroa; on tietoinen siitä, että komitea hyväksyi tammikuussa 2021 päätöksen kertakorvauksen maksamisesta vaatimukset täyttävien henkilöstön jäsenten pyynnöstä pakolliseen etätyöhön liittyvien ylimääräisten kustannusten kattamiseksi (pyyntöjä esitettiin 563 ja niiden kokonaismäärä oli 107 271 euroa);
59.
suhtautuu myönteisesti komitean digitaalistrategian mukaisiin kyberturvallisuuteen liittyviin erityisiin tuotoksiin; panee tyytyväisenä merkille tiiviin yhteistyön EU:n toimielinten, elinten ja virastojen tietotekniikan kriisiryhmän (CERT-EU) kanssa komitean tietotekniikan turvallisuuden kulmakivenä;
60.
onnittelee komiteaa jäsenportaaliin sekä Phoenix-sovellukseen ja asiakirjojen työnkulkuvälineeseen (Adonis) tehdyistä huomattavista parannuksista sekä edistymisestä, jota on saatu aikaan hybridipilviympäristön osalta digitaalisen työpaikan viimeisenä osatekijänä; panee merkille, että komitean intranetin jäsenten osio uudistettiin kokonaan keskitetyksi asiointipisteeksi; suhtautuu myönteisesti hyväksyttyjen sähköisten allekirjoitusten käyttöön sähköisessä allekirjoittamisessa sekä muiden etä- ja digitaalisten välineiden käyttöön;
61.
panee merkille, että viime vuosina komitean sisäisen tarkastuksen painopiste on ollut lähes yksinomaan menettelyjen ja prosessien luotettavuuden analysoinnissa ja arvioinnissa ja vähemmässä määrin toimien tarkastamisessa; kehottaa laatimaan erityisen suunnitelman komitean sisäisen etätarkastuksen tai digitaalisen tarkastuksen edistämiseksi; panee merkille, että komitea kartoitti Euroopan tietosuojavaltuutetun pyynnöstä henkilötietojen siirrot kolmansiin maihin ja totesi, ettei niillä ollut vaikutusta mihinkään toimiin; panee merkille, että komitea allekirjoitti rekisteröitymisen, jolla se yhdistettiin Microsoftin kanssa tehtyyn toimielinten väliseen puitesopimukseen, ja ettei komitealla ole enää erillisiä lisenssisopimuksia Microsoftin kanssa; kannustaa kuitenkin komiteaa asettamaan etusijalle avoimen lähdekoodin teknologian, jotta se voi säilyttää omien teknisten järjestelmiensä hallinnan, estää riippuvuussuhteen syntymisen yhteen toimittajaan, vahvistaa käyttäjien yksityisyyden suojaa ja tietosuojaa sekä lisätä turvallisuutta ja avoimuutta kansalaisia kohtaan;
Kiinteistöt ja turvallisuus 62.
on tietoinen siitä, että komitea ja alueiden komitea panevat täytäntöön pitkän aikavälin kiinteistöstrategiaansa, jossa keskitytään maantieteelliseen keskittämiseen ja toimistotilojen uudelleenjärjestelyyn; toteaa, että asiasta vastaava työryhmä piti olennaisen tärkeänä uutta rakennusta, jossa on tilat noin 200 henkilölle, jotta voidaan luoda hyvät työolot; toteaa, että tämän analyysin perusteella komitea ja alueiden komitea ryhtyivät neuvottelemaan B100-rakennuksen vuokraamisesta Euroopan ulkosuhdehallinnolta ja että komitean ja alueiden komitean työvaliokunnat hyväksyivät luonnoksen hallinnolliseksi sopimukseksi vuoden 2020 viimeisellä neljänneksellä; on tietoinen siitä, että covid-19-pandemia viivästytti prosessia;
63.
suhtautuu myönteisesti kiinteistöstrategian keskeisillä aloilla aikaan saatuihin parannuksiin, joita ovat nykyisten rakennusten kunnostaminen, jotta voidaan luoda ergonomisiin standardeihin mukautetut terveellisemmät työtilat, turvallisuustason nostaminen, sähkönkulutuksen vähentäminen ja ympäristövelvoitteiden noudattaminen;
64.
toteaa, että B100-rakennus otettiin haltuun syyskuussa 2021 ja sen jälkeen rakennuksessa on aloitettu testaus ja asbestin poisto; kehottaa komiteaa ja alueiden komiteaa seuraamaan säännöllisesti rakennuksen kuntoa ja tiedottamaan siitä aina henkilöstölle; palauttaa mieliin 20. lokakuuta 2021 antamansa päätöslauselman suosituksista komissiolle työntekijöiden suojelemisesta asbestilta (5);
(5) Hyväksytyt tekstit, P9_TA(2021)0427.